Ministrul Transporturilor, Sorin Grindeanu, anunță faptul că intră în licitație încă un lot din secțiunea autostrăzii A8. Această autostradă va legea două provincii istorice ale României plecând de la Târgu Mureș și ajungând la Târgu Neamț.
"Contractul pentru încă un lot din secțiunea montana a A8 intră în licitație!
CNAIR a transmis, astăzi, spre validare la ANAP documentația pentru contractul necesar construcției lotului Miercurea Nirajului- Sărățeni (23,4 km).
Pe traseul acestui lot de autostradă vor fi construite inclusiv două tuneluri cu o lungime totală de 1,07 km.
Contractul prevede o perioadă de maximum 30 de luni (6 luni proiectare și 24 de luni execuție), iar finanțarea va fi asigurată prin Programul Transport (PT) 2021-2027.
După validarea documentației de atribuire, va fi publicat Anunțul de Participare la licitație în cadrul căruia va fi precizată și valoarea estimată a contractului.
În termen de 30 de zile de la finalizarea procedurii de achiziție publică, acest contract va fi preluat de la CNAIR de nou înființata Companie pentru Investiții Rutiere (CNIR), care se va ocupa de implementarea lui.", arată Sorin Grindeanu.